王復 (正統進士)

王復（），字初陽，順天府固安縣（今河北省廊坊市固安縣）沙垡屯人。明朝政治人物，正统辛酉举人、联捷壬戌進士。成化年間官至工部尚書。

 生平 
王復天性寬厚，沈靜寡言。三歲喪母，侍奉繼母亦十分孝順。王復少年時即博聞強記，得到知縣劉敬賞識，入縣學。正統六年（1441年）中順天鄉試第十一名舉人，正統七年（1442年）聯捷進士。正統九年（1444年），授刑科給事中。史稱其“聲容宏偉，善敷奏” 。升任通政參議。土木之變後，瓦剌部也先挾持被俘的明英宗進犯京師，邀請大臣出迎，眾人畏懼，王復請求前往，於是改官右通政，假充禮部侍郎，與中書舍人趙榮偕同。敵人出刀要挾，王復不為所動。歸返後，仍任通政，遷通政使。

天順年間，歷任兵部左侍郎、右侍郎。成化元年（1465年），進兵部尚書，經略北疆，屢出良策，「在邊建置，多合機宜。」還朝之後，自言不善治兵，皇上特命白圭代其職務，改任工部尚書，聲名更勝過在兵部之時。成化十四年，加太子少保。

王復在工部任職十二年，多有建樹。後發生災異，有言官指責其衰老，於是請求退休，未獲批准。過了兩個月，又被宦官汪直攻訐，奉旨致仕歸里。卒贈太子太保，謚莊簡。崇祀固安鄉賢祠。《國朝獻徵錄·卷五十一》：太子少保工部尚書王復傳（實錄）王復，字初陽，順天府固安縣人。正統壬戌進士，初授刑科給事中，陞通政使司右參議，尋轉左。也先入寇，時選能使虜迎駕者復請行，遂授禮部右侍郎，與中書舍人趙榮同往。還陞右通政，再轉左。丁繼母憂，奪情起復。踰年，陞通政使，遂遷兵部左侍郎，命清武職貼黃。成化初，擢本部尚書，以陝西多事，命出巡邊，得便宜行事。凡所建置，多合時宜，言者謂復居兵部非宜，改工部。久之，加太子少保。巳而乞致仕，從之，賜敕而行，仍令有司如例給夫米終身。成化二十一年六月卒，年七十，贈太子太保，諡莊簡，賜祭葬如例。復重厚寡言，雅志沖澹，遇人不設城府，臨事審處綽有條理，與人言未嘗有矜異色，一時公卿有大臣體者惟復人不盡知也。且好古嗜學，廉約自守，不事矯亢，故能以德量保其祿位而終。近時大臣沒而得諡者，多出于同年當道子居顯位，惟復以公道得之。《固安縣志·卷三·文獻志·選舉下》：王復，字初陽，沙垡屯人。裕州同知騏子。天性寬厚，沈靜寡言。三歲喪母，及長，事繼母以孝聞。知縣劉敬見其氣宇磊落而莊重有威、博學強記而不樂遊戲，知他日必為經濟之器，深愛重之，補弟子員。教諭陳遜憫其純篤寒苦，惓惓有成就之意，平日人未見其誦讀，而於聖賢旨趣性理蘊奧悉，研窮默識，為文沖淡，善於講解。同列謂之“王訓詁”。督學侍御每試必稱賞不已。正統六年舉鄉書，七年等第，九年授刑科給事中，十年陞通政使司左參議。景泰初，也先擁英宗入關，邀大臣迎駕，復憤然欲往。遂允禮部左侍郎，爲正使，齎捧敕書以行，至德勝門外，得仰瞻御容，頓首拜泣。也先怒，令左右持刀脅迫，仍以數事詰責，復反覆辯論不屈，英宗止之曰：休與他辨，將紙筆來寫啟與皇太后知道。也先實意送朕，來即著大臣出迎。復等奏稱：倉卒出城，未將紙筆。英宗笑曰：好秀才官，連紙筆也無。口傳去罷！遂回。也先遣騎馳追，欲加害，復等已入城矣。遂陞右通政。景泰四年，持節冊封藩王妃，賚予一無所受。五年，轉左通政，累陞兵部左侍郎、尚書，調工部，特進榮祿大夫上柱國太子少保。以疾卒。贈太子太保，諡莊簡。子瑁、琛、璟，孫鸃、曾孫采入監讀書。崇祀鄉賢祠。（參蘇志及明史本傳）《明史》有傳。《明史·列传第六十五》：王復，字初陽，固安人。正統七年進士。授刑科給事中。聲容宏偉，善敷奏。擢通政參議。也先犯京師，邀大臣出迎上皇。眾憚行，復請往。乃遷右通政，假禮部侍郎，與中書舍人趙榮偕。敵露刃夾之，復等不為懾。還仍蒞通政事，再遷通政使。天順中，歷兵部左右侍郎。成化元年，延綏總兵官房能奏追襲河套部眾，有旨獎勞。復以七百里趨戰非宜，且恐以僥幸啟釁，請敕戒諭，帝是之。進尚書。錦衣千戶陳玨者，本畫工。及卒，從子錫請襲百戶。復言：「襲雖先帝命，然非軍功，宜勿許。」遂止。毛里孩擾邊，命復出視陝西邊備。自延綏抵甘肅，相度形勢，上言：「延綏東起黃河岸，西至定邊營，接寧夏花馬池，索紆二千餘里。險隘俱在內地，而境外乃無屏障，止憑墩堡以守。軍反居內，民顧居外。敵一入境，官軍未行，民遭掠已盡矣。又西南抵慶陽，相去五百餘里，烽火不接。寇至，民猶不知。其迤北墩堠，率皆曠遠，非禦邊長策。請移府谷、響水等十九堡，置近邊要地。而自安邊營接慶陽，自定邊營接環州，每二十里築墩臺一，計凡三十有四。隨形勢為溝墻，庶息響相聞，易於守禦。」其經略寧夏，則言：「中路靈州以南，本無亭燧。東西二路，營堡遼絕，聲聞不屬，致敵每深入。亦請建置墩臺如延綏，計為臺五十有八。」其經略甘肅，則言：「永昌、西寧、鎮番、莊浪俱有險可守。惟涼州四際平曠，敵最易入。又水草便利，輒經年宿留。遠調援軍，兵疲銳挫，急何能濟。請於甘州五衛內，各分一千戶所，置涼州中衛，給之印信。其五所軍伍，則於五衛內餘丁選補。且耕且練，斯戰守有資，兵威自振。」又言：「洪武間建東勝衛，其西路直達寧夏，皆列烽堠。自永樂初，北寇遠遁，因移軍延綏，棄河不守。誠使兵強糧足，仍準祖制，據守黃河，萬全計也。今河套未靖，豈能遽復？然亦宜因時損益。延綏將校視他鎮為少，調遣不足，請增置參將二人，統軍九千，使駐要地，互相援接，實今日急務。」奏上，皆從之。復在邊建置，多合機宜。及還朝，言者謂治兵非復所長。特命白圭代之，改復工部。謹守法度，聲名逾兵部。時中官請修皇城西北回廊，復議緩其役。給事中高斐亦言災沴頻仍，不宜役萬人作無益。帝皆不許。中官領騰驤四衛軍者，請給胖襖鞋褲。復執不可，曰：「朝廷制此，本給征行之士，使得刻日戒途，無勞縫紉。京軍則歲給冬衣布棉，此成憲也，奈何渝之？」大應法王劄實巴死，中官請造寺建塔。復言：「大慈法王但建塔，未嘗造寺。今不宜創此制。」乃止命建塔，猶發軍四千人供役-{云}-，十四年加太子少保。復好古嗜學，守廉約，與人無城府，當官識大體。居工部十二年，會災異，言官言其衰老，乞休。不許。居二月，汪直諷言官更劾復及鄒幹、薛遠。乃傳旨，並令致仕歸。久之，卒。贈太子太保，謚莊簡。

 家族 
曾祖王遜。祖父王得玉。父王騏，官至裕州同知，掌舞陽縣事。母楊氏，繼母許氏。慈侍下。

子瑁、琛、璟，孫鸃、曾孫采，皆得以進入國子監讀書。

 參考文獻 

（清）張廷玉等，《明史》，中華書局點校本。
（民國）錢仲仁、王尚義撰，《固安縣誌》，民國三十一年（1942年），中國國家圖書館藏。

 外部連結 
 王復  中研院史語所

F
Category:固安人
Category:明朝給事中
Category:明朝通政使司參議
Category:明朝通政使司通政
Category:明朝通政使
Category:明朝兵部侍郎
Category:明朝兵部尚書
Category:明朝工部尚書
Category:明朝太子少保
Category:明朝追赠太子太保
Category:諡莊簡